Vabilo na izobraževanje v okviru projekta

Informacijska prenova nepremičninskih evidenc

**Naslov izobraževanja: Obvezno izobraževanje za pooblaščene geodete, sodne izvedence in pooblaščene projektante za dostop do informacijskega sistema kataster**

Obveščamo vas, da bomo v ponedeljek 29. januar 2024 izvedli izobraževanje, na podlagi katerega vam bo ob izpolnjevanju z Zakonom o katastru nepremičnin (Uradni list RS, št. 54/21) določenih pogojev dovoljen dostop do informacijskega sistema kataster.

Datum izobraževanja: 29.1.2024

Pričetek in zaključek: od 9:00 uri do 14:00 ure

Lokacija:

* na daljavo preko MS Teams

Izobraževanje je namenjeno pooblaščenim geodetom, pooblaščenim projektantom, sodnim izvedencem, ki lahko izvajajo inženirski del katastrskih postopkov in bodo za subjekte, za katere imajo pooblastilo, izvajali katastrske postopke na način in pod pogoji, ki jih določa Zakon o katastru nepremičnin.

Izobraževanje je namenjeno tudi geodetom, ki so imeli na dan uveljavitve Zakona o arhitekturni in inženirski dejavnosti (Ur.l. RS, št. 61/17 in 133/22 – odl.US) - t.j. 17.11.2017 geodetsko izkaznico.

Prijavni obrazec za udeležbo na izobraževanje se nahaja na naslednji spletni povezavi:

<https://forms.office.com/e/CeBx1X8XXB>

Prijave sprejemamo do **25. 1. 2024** do **15:00 ure**.

**Vsebina izobraževanja:**

* Vsebinski poudarki o izvedbi katastrskih postopkov z vsebino ZKN
* IS Kataster
* Primeri pridobivanja podatkov iz IS Kataster, objave postopka ter oddaje elaborata in obveščanje iz IS Kataster
* Pomoč uporabnikom
* Ključni poudarki delavnice in razprava

*Opozorila!*

*Če med preverjanjem prisotnosti ne bomo dobili zahtevane povratne informacije, bomo smatrali kot, da na izobraževanju niste prisotni in po zaključku izobraževanja ne boste potrdili potrdila, s katerim izkazujete obvezno izobraževanje, ki ga morate opraviti v skladu z določili 40. člena Zakona o katastru nepremičnin.*

*Dostop do spletnega dogodka vam bomo posredovali najkasneje dan pred samim dogodkom na e-naslov, ki ga boste posredovali v prijavi.*

*Prosimo vas, da se izobraževanja udeležite le tisti, ki še ne izpolnjujete pogojev za dostop do informacijskega sistema kataster.*

Za dodatne informacije se lahko obrnete na naslov izobrazevanje.gu@gov.si

Vljudno vabljeni.

Geodetska uprava RS

V Ljubljani, 12.1.2024